Igitur nos Rainardus et Bernardus vendimus donno Maiolo abbati et monachis de Cluniaco unum curtilum qui est situs in pago Cabilonensi, infra fines Fabriacenses, in villa Callodo; qui curtilus terminatur de uno latere et de una fronte terra Sancti Petri, de altero latere terra Alberici, de fronte altera via publica. Infra istas terminationes, totum quod juris nostri est vendimus et transfundimus in jus Cluniacensis cenobii pro solidis XII, ut rectores ipsius loci faciant dehinc quod melius voluerint, nullo contradicente. Quod si aliquis de heredibus nostris vel de extraneis venditionem calumpniari vel infirmare temptaverit, IIII uncias de auro componat, et inantea venditio ista firma et stabilis permanea[t], cum stipulatione subnixa. Actum in atrio Sancti Martini. Nos Rainardus et Bernardus, qui venditionem istam fecimus et per cartam firmari rogavimus. S. Servadi, Evrandi presbiteri, Duranni, Gunterii. Algisus scripsit, datavit in mense februario, in VI feria, in primo anno Hugonis regis.